CELEX: 31989R0776
Language: el
Date: 1989-03-28
Title: Κανονισμός (ΕΟΚ) αριθ. 776/89 της Επιτροπής της 28ης Μαρτίου 1989 για την τροποποίηση του κανονισμού (ΕΟΚ) αριθ. 1767/82 όσον αφορά τις εισαγωγές ορισμένων τυριών προελεύσεως Ρουμανίας

Avis juridique important

|

31989R0776

Κανονισμός (ΕΟΚ) αριθ. 776/89 της Επιτροπής της 28ης Μαρτίου 1989 για την τροποποίηση του κανονισμού (ΕΟΚ) αριθ. 1767/82 όσον αφορά τις εισαγωγές ορισμένων τυριών προελεύσεως Ρουμανίας  

Επίσημη Εφημερίδα αριθ. L 084 της 29/03/1989 σ. 0024 - 0024 Φινλανδική ειδική έκδοση: Κεφάλαιο 3 τόμος 28 σ. 0192  Σουηδική ειδική έκδοση: Κεφάλαιο 3 τόμος 28 σ. 0192 

***** ΚΑΝΟΝΙΣΜΟΣ (ΕΟΚ) αριθ. 776/89 ΤΗΣ ΕΠΙΤΡΟΠΗΣ  της 28ης Μαρτίου 1989  για την τροποποίηση του κανονισμού (ΕΟΚ) αριθ. 1767/82 όσον αφορά τις εισαγωγές ορισμένων τυριών προελεύσεως Ρουμανίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1109/88 (2), και ιδίως το άρθρο 14 παράγραφος 7,  Εκτιμώντας:  ότι η Ρουμανία, με επιστολή της 3ης Φεβρουαρίου 1989, ανακοίνωσε στην Επιτροπή ότι ο οργανισμός που εκδίδει τα πιστοποιητικά ΙΜΑ 1 που προβλέπονται στο άρθρο 1 του κανονισμού (ΕΟΚ) αριθ. 1767/82 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 4147/88 (4), δεν ονομάζεται πλέον «Officiul de Control al Marfurilor» αλλά «Organisatia de Control al Marfurilor ''Romcontrol"»· ότι είναι, συνεπώς, αναγκαίο να τροποποιηθεί η ονομασία όπως εμφαίνεται στο παράρτημα IV του προαναφερθέντος κανονισμού· ότι πρέπει, μετά από αίτηση των ενδιαφερομένων, να εφαρμοστεί από την 1η Σεπτεμβρίου 1988 η ημερομηνία από την οποία παρουσιάστηκαν δυσκολίες όσον αφορά τις εργασίες εκτελωνίσεως λόγω τροποποιήσεως της εν λόγω ονομασίας·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο παράρτημα IV του κανονισμού (ΕΟΚ) αριθ. 1767/82, η ονομασία του οργανισμού εκδόσεως όσον αφορά την Ρουμανία αντικαθίσταται από την ονομασία «Organisatia de Control al Marfurillor ''Romcontrol"».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται, μετά από αίτηση των ενδιαφερομένων, από την 1η Σεπτεμβρίου 1988.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 28 Μαρτίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 110 της 29. 4. 1988, σ. 27.  (3) ΕΕ αριθ. L 196 της 5. 7. 1982, σ. 1.  (4) ΕΕ αριθ. L 362 της 30. 12. 1988, σ. 40.